CELEX: 52018PC0533
Language: el
Date: 2018-07-16
Title: Πρόταση ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά το ποσοτικό όριο για την αγορά από την παρέμβαση αποκορυφωμένου γάλακτος σε σκόνη

ΕΥΡΩΠΑΪΚΗ ΕΠΙΤΡΟΠΗ
            Βρυξέλλες, 16.7.2018
            COM(2018) 533 final
            2018/0286(NLE)
            Πρόταση
            ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά το ποσοτικό όριο για την αγορά από την παρέμβαση αποκορυφωμένου γάλακτος σε σκόνη
            
               
         
         
            
               ΑΙΤΙΟΛΟΓΙΚΗ ΕΚΘΕΣΗ
            
            
               1.ΠΛΑΙΣΙΟ ΤΗΣ ΠΡΟΤΑΣΗΣ
            
            
               •Αιτιολόγηση και στόχοι της πρότασης
            
            
               
                  Ο κανονισμός 1370/2013 του Συμβουλίου ορίζει ένα ανώτατο όριο 109 000 τόνων κάτω από το οποίο το αποκορυφωμένο γάλα σε σκόνη πρέπει να αγοράζεται σε καθορισμένη τιμή (169,8 EUR/100 kg) κατά τη διάρκεια της περιόδου δημόσιας παρέμβασης (από την 1η Μαρτίου έως τις 30 Σεπτεμβρίου). Όταν επιτευχθεί το εν λόγω ανώτατο όριο, η δημόσια παρέμβαση συνεχίζεται, αλλά στο πλαίσιο διαδικασίας διαγωνισμού, μέχρι το τέλος της περιόδου παρέμβασης.
               
               
                  Το εν λόγω ανώτατο όριο καθορίστηκε στο μηδέν το 2018 προκειμένου να αποφευχθεί δημόσια παρέμβαση για το αποκορυφωμένο γάλα σε σκόνη σε καθορισμένη τιμή που δεν δικαιολογείται από την αγορά (π.χ. όταν τόσο οι τιμές του βουτύρου όσο και οι τιμές παραγωγού γάλακτος ήταν σε ευλόγως υψηλά επίπεδα), λαμβανομένης υπόψη της μακροχρόνιας αποσύνδεσης μεταξύ των τιμών των λιπαρών ουσιών και των πρωτεϊνών γαλακτοκομικής προέλευσης.
               
               
                  Ως εκ τούτου, η δημόσια παρέμβαση πραγματοποιείται το 2018 μέσω διαδικασίας διαγωνισμού. Η Επιτροπή, με ψηφοφορία στην επιτροπή για την κοινή οργάνωση των γεωργικών αγορών, αποφασίζει κατά περίπτωση τις ποσότητες που θα πρέπει να αγοραστούν και την τιμή αγοράς.
               
               
                  Το 2018, οι τιμές της ενωσιακής αγοράς για το αποκορυφωμένο γάλα σε σκόνη παρέμειναν κατά μέσον όρο σε επίπεδο χαμηλότερο περίπου κατά 19 % από το επίπεδο της δημόσιας παρέμβασης, και οι τιμές του βουτύρου σε επίπεδο ανώτερο κατά 117 % από το επίπεδο δημόσιας παρέμβασης. Η απόκλιση της τιμής μεταξύ λιπαρών ουσιών και πρωτεϊνών είναι μεγαλύτερη από ποτέ. Ο λόγος της τιμής του βουτύρου/τιμής του ΑΓΣ κατά την περίοδο 2017-2018 τριπλασιάστηκε σε σχέση με τα επίπεδα που παρατηρήθηκαν μεταξύ του 2007 και του 2016. Ταυτόχρονα, οι τιμές που καταβλήθηκαν στους γεωργούς για το μη επεξεργασμένο γάλα υπερέβησαν τα 34 c/kg κατά μέσο όρο (ήτοι υψηλότερο επίπεδο από τον μέσο όρο της τελευταίας πενταετίας).
               
               
                  Η υφιστάμενη διαδικασία επέτρεψε την αποφυγή αδικαιολόγητης αγοράς 109 000 τόνων αποκορυφωμένου γάλακτος σε σκόνη (που θα συσσωρεύονταν πέραν των υφιστάμενων αποθεμάτων).
               
               
                  Δεδομένου ότι οι συνθήκες της αγοράς δεν έχουν μεταβληθεί ουσιαστικά και η εμπειρία που αποκομίστηκε το 2018 αποδεικνύει την ορθότητα της προσέγγισης, είναι σκόπιμο να επαναληφθεί η πρωτοβουλία και να καθοριστεί στο μηδέν το ανώτατο όριο το 2019.
               
               
                  Προκειμένου οι φορείς της αγοράς να μπορούν να ενημερώνονται σε εύθετο χρόνο πριν από την έναρξη της επόμενης περιόδου παρέμβασης, ο παρών κανονισμός θα πρέπει να αρχίσει να ισχύει την επομένη της δημοσίευσής του.
               
            
            
               •Συνέπεια με τις ισχύουσες διατάξεις στον τομέα πολιτικής
            
            
               
                  Η παρούσα πρόταση συνάδει με το πνεύμα της κοινής οργάνωσης των αγορών γεωργικών προϊόντων, η οποία αποσκοπεί στη σταθεροποίηση των αγορών και στην εξασφάλιση δίκαιου βιοτικού επιπέδου για τον γεωργικό πληθυσμό.
               
               
                  Η πρόταση συνάδει με το άρθρο 43 παράγραφος 3 της ΣΛΕΕ, βάσει του οποίου το Συμβούλιο, κατόπιν πρότασης της Επιτροπής, εκδίδει μέτρα σχετικά με τον καθορισμό των τιμών, των εισφορών, των ενισχύσεων και των ποσοτικών περιορισμών, καθώς και σχετικά με τον καθορισμό και την κατανομή των αλιευτικών δυνατοτήτων.
               
            
            
               •Συνέπεια με άλλες πολιτικές της Ένωσης
            
            
               
                  Άνευ αντικειμένου.
               
            
            
               2.ΝΟΜΙΚΗ ΒΑΣΗ, ΕΠΙΚΟΥΡΙΚΟΤΗΤΑ ΚΑΙ ΑΝΑΛΟΓΙΚΟΤΗΤΑ
            
            
               •Νομική βάση
            
            
               
                  Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης.
               
            
            
               •Επικουρικότητα (σε περίπτωση μη αποκλειστικής αρμοδιότητας) 
            
         
         
            
               
                  Η παρούσα πρόταση, για την οποία είναι συναρμόδια η ΕΕ και τα κράτη μέλη, είναι σύμφωνη με την αρχή της επικουρικότητας.
               
            
            
               •Αναλογικότητα
            
            
               
                  Η πρόταση είναι σύμφωνη με την αρχή της αναλογικότητας.
               
            
            
               •Επιλογή του νομικού μέσου
            
            
               
                  Άνευ αντικειμένου.
               
            
            
               3.ΑΠΟΤΕΛΕΣΜΑΤΑ ΤΩΝ ΕΚ ΤΩΝ ΥΣΤΕΡΩΝ ΑΞΙΟΛΟΓΗΣΕΩΝ, ΤΩΝ ΔΙΑΒΟΥΛΕΥΣΕΩΝ ΜΕ ΤΑ ΕΝΔΙΑΦΕΡΟΜΕΝΑ ΜΕΡΗ ΚΑΙ ΤΩΝ ΕΚΤΙΜΗΣΕΩΝ ΕΠΙΠΤΩΣΕΩΝ
            
            
               •Εκ των υστέρων αξιολογήσεις/έλεγχοι καταλληλότητας της ισχύουσας νομοθεσίας
            
            
               
                  Άνευ αντικειμένου.
               
            
            
               •Διαβουλεύσεις με τα ενδιαφερόμενα μέρη
            
            
               
                  Άνευ αντικειμένου.
               
            
            
               •Συλλογή και χρήση εμπειρογνωσίας
            
            
               
                  Άνευ αντικειμένου.
               
            
            
               •Εκτίμηση των επιπτώσεων
            
            
               
                  Άνευ αντικειμένου.
               
            
            
               •Καταλληλότητα και απλούστευση του κανονιστικού πλαισίου
            
            
               
                  Άνευ αντικειμένου.
               
            
            
               •Θεμελιώδη δικαιώματα
            
            
               
                  Άνευ αντικειμένου.
               
            
            
               4.ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
            
            
               
                  Ο δημοσιονομικός αντίκτυπος εξαρτάται από τις προσφερόμενες ποσότητες/τιμές του αποκορυφωμένου γάλακτος σε σκόνη (ΑΓΣ) και από τις ποσότητες/τιμές που γίνονται δεκτές, μεταξύ Μαρτίου και Σεπτεμβρίου 2019, οι οποίες εξαρτώνται από την εξέλιξη της αγοράς ΑΓΣ.
               
            
         
         
            
               5.ΑΛΛΑ ΣΤΟΙΧΕΙΑ
            
            
               •Σχέδια εφαρμογής και ρυθμίσεις παρακολούθησης, αξιολόγησης και υποβολής εκθέσεων
            
            
               
                  Άνευ αντικειμένου.
               
            
            
               •Επεξηγηματικά έγγραφα (για οδηγίες)
            
            
               
                  Άνευ αντικειμένου.
               
            
            
               •Αναλυτική επεξήγηση των επιμέρους διατάξεων της πρότασης
            
            
               
                  Άνευ αντικειμένου.
               
            
            
               2018/0286 (NLE)
            
            
               Πρόταση
            
            
               ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ
            
            
               σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά το ποσοτικό όριο για την αγορά από την παρέμβαση αποκορυφωμένου γάλακτος σε σκόνη
            
            
               ΤΟ ΣΥΜΒΟΥΛΙΟ ΤΗΣ ΕΥΡΩΠΑΪΚΗΣ ΕΝΩΣΗΣ,
            
            
               Έχοντας υπόψη τη Συνθήκη για τη λειτουργία της Ευρωπαϊκής Ένωσης, και ιδίως το άρθρο 43 παράγραφος 3,
            
            
               Έχοντας υπόψη την πρόταση της Ευρωπαϊκής Επιτροπής,
            
            
               Εκτιμώντας τα ακόλουθα:
            
            
               (1)Το άρθρο 3 του κανονισμού (ΕΕ) αριθ. 1370/2013 του Συμβουλίου
                  1
                καθορίζει ποσοτικό όριο για την αγορά από την παρέμβαση αποκορυφωμένου γάλακτος σε σκόνη στην καθορισμένη τιμή που αναφέρεται στο άρθρο 2 του εν λόγω κανονισμού. Μετά την κάλυψη του εν λόγω ορίου, η αγορά πραγματοποιείται μέσω διαδικασίας διαγωνισμού για τον προσδιορισμό της μέγιστης τιμής αγοράς.
            
            
               (2)Ο κανονισμός (ΕΕ) 2018/147 του Συμβουλίου
                  2
                τροποποίησε τον κανονισμό (ΕΕ) αριθ. 1370/2013 καθορίζοντας σε μηδέν, για το 2018, το ποσοτικό όριο για την αγορά αποκορυφωμένου γάλακτος σε σκόνη σε καθορισμένη τιμή. Η τροποποίηση αυτή έγινε προκειμένου να αποφευχθεί η αγορά αποκορυφωμένου γάλακτος σε σκόνη σε καθορισμένη τιμή υπό συνθήκες που θα ήταν αντίθετες με τους στόχους του μηχανισμού ασφάλειας.
            
            
               (3)Στον τομέα του γάλακτος και των γαλακτοκομικών προϊόντων παρατηρείται ακόμη αποσύνδεση μεταξύ των τιμών των λιπαρών ουσιών και των πρωτεϊνών γαλακτοκομικής προέλευσης. Το 2018, οι τιμές αγοράς για το αποκορυφωμένο γάλα σε σκόνη στην Ένωση παρέμειναν κάτω από το επίπεδο της δημόσιας παρέμβασης, ενώ οι τιμές του βουτύρου είναι υπερδιπλάσιες σε σχέση με το επίπεδο της δημόσιας παρέμβασης.
            
            
               (4)Οι τιμές που καταβλήθηκαν στους γεωργούς για το μη επεξεργασμένο γάλα το 2018 είναι σε επίπεδο που καθιστά τη γαλακτοπαραγωγή κερδοφόρα λόγω της σημερινής μεγάλης ζήτησης για το βούτυρο και το τυρί, παρά τις σχετικά χαμηλές τιμές των πρωτεϊνών γαλακτοκομικής προέλευσης. Η πραγματοποίηση της δημόσιας παρέμβασης το 2018 στο πλαίσιο διαγωνισμού δεν εμπόδισε τις τιμές του μη επεξεργασμένου γάλακτος να διατηρηθούν στα επίπεδα αυτά.
            
            
               (5)Οι θεμελιώδεις παράμετροι για την αγορά γάλακτος και γαλακτοκομικών προϊόντων από την άποψη της προσφοράς, της ζήτησης και της εξέλιξης των τιμών δεν αναμένεται να αλλάξουν ουσιαστικά το 2019, κυρίως όσον αφορά την αποσύνδεση μεταξύ των τιμών των λιπαρών ουσιών και των πρωτεϊνών γαλακτοκομικής προέλευσης. Είναι επομένως σκόπιμο να καθοριστεί στο μηδέν, για το 2019, το ποσοτικό όριο για την αγορά αποκορυφωμένου γάλακτος σε σκόνη σε καθορισμένη τιμή.
            
         
         
            
               (6)Συνεπώς, ο κανονισμός (ΕΕ) αριθ. 1370/2013 θα πρέπει να τροποποιηθεί αναλόγως.
            
            
               (7)Για να διασφαλιστεί ότι το έκτακτο μέτρο που προβλέπεται στον παρόντα κανονισμό θα έχει άμεσο αντίκτυπο στην αγορά και ότι θα επιτρέψει στους φορείς της αγοράς να ενημερώνονται σε εύθετο χρόνο πριν από την έναρξη της επόμενης περιόδου παρέμβασης, ο παρών κανονισμός θα πρέπει να αρχίσει να ισχύει την επομένη της δημοσίευσής του,
            
            
               ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:
            
            
               Άρθρο 1
            
            
               Στο άρθρο 3 παράγραφος 1 του κανονισμού (ΕΚ) αριθ. 1370/2013, προστίθεται το ακόλουθο τέταρτο εδάφιο:
            
            
               «Κατά παρέκκλιση από το πρώτο εδάφιο, το 2019 το ποσοτικό όριο για την αγορά από την παρέμβαση αποκορυφωμένου γάλακτος σε σκόνη σε καθορισμένη τιμή καθορίζεται σε 0 τόνους.».
            
            
               Άρθρο 2
            
            
               Ο παρών κανονισμός αρχίζει να ισχύει την επομένη της δημοσίευσής του στην Επίσημη Εφημερίδα της Ευρωπαϊκής Ένωσης.
            
            
               Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.
            
            
               Βρυξέλλες,
            
            
               
                     Για το Συμβούλιο
               
               
                     Ο Πρόεδρος
               
            
            
               
            
               ΝΟΜΟΘΕΤΙΚΟ ΔΗΜΟΣΙΟΝΟΜΙΚΟ ΔΕΛΤΙΟ
            
            
                     
                        ΔΗΜΟΣΙΟΝΟΜΙΚΟ ΔΕΛΤΙΟ
                     
                  
                  
                     
                        FS/18/CM/pl Ares (2018)3208595
                     
                  
               
                     
                  
                  
                     
                        6.142.2018.1
                     
                     
                        agri.ddg3.g.3(2018)3370117
                     
                  
               
                     
                  
                  
                     
                        ΗΜΕΡΟΜΗΝΙΑ: 01.06.2018
                     
                     
                  
               
                     
                        1.
                     
                  
                  
                     
                        ΓΡΑΜΜΗ ΤΟΥ ΠΡΟΫΠΟΛΟΓΙΣΜΟΥ:
                     
                     
                        Βλ. τις δημοσιονομικές προβλέψεις κατωτέρω.
                     
                     
                     
                     
                        05 02 12 02 (Μέτρα αποθεματοποίησης για το αποκορυφωμένο γάλα σε σκόνη)
                     
                     
                  
                  
                     
                        ΠΙΣΤΩΣΕΙΣ:
                     
                     
                     
                     
                     
                        Π2018 12 εκατ. EUR 
                     
                     
                        ΣΠ2019 9 εκατ. EUR
                     
                  
               
                     
                        2.
                     
                  
                  
                     
                        ΤΙΤΛΟΣ:
                     
                     
                     
                        ΚΑΝΟΝΙΣΜΟΣ ΤΟΥ ΣΥΜΒΟΥΛΙΟΥ σχετικά με την τροποποίηση του κανονισμού (EE) αριθ. 1370/2013 για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων, όσον αφορά το ποσοτικό όριο για την αγορά από την παρέμβαση αποκορυφωμένου γάλακτος σε σκόνη
                     
                  
               
                     
                        3.
                     
                  
                  
                     
                        ΝΟΜΙΚΗ ΒΑΣΗ:
                     
                     
                     
                        Άρθρο 43 παράγραφος 3 της Συνθήκης για τη λειτουργία της Ευρωπαϊκής Ένωσης
                     
                  
               
                     
                        4.
                     
                  
                  
                     
                        ΣΤΟΧΟΙ:
                     
                     
                        να αποφευχθεί η αγορά αποκορυφωμένου γάλακτος σε σκόνη σε καθορισμένη τιμή εφόσον η εν λόγω αγορά δεν θα ήταν απαραίτητη για την επίτευξη των στόχων του μηχανισμού ασφάλειας λόγω των υψηλών τιμών άλλων γαλακτοκομικών προϊόντων. Η δημόσια παρέμβαση για το αποκορυφωμένο γάλα σε σκόνη θα πρέπει να πραγματοποιηθεί στο πλαίσιο διαγωνισμού.
                     
                  
               
                     
                        5.
                     
                  
                  
                     
                        ΔΗΜΟΣΙΟΝΟΜΙΚΕΣ ΕΠΙΠΤΩΣΕΙΣ
                     
                  
                  
                     
                        ΟΙΚΟΝΟΜΙΚΟ ΕΤΟΣ
                     
                     
                        2018
                        
                           (σε εκατ. EUR)
                     
                  
                  
                     
                        ΟΙΚΟΝΟΜΙΚΟ ΕΤΟΣ
                     
                     
                        2019
                     
                     
                        (σε εκατ. EUR)
                     
                  
                  
                     
                        ΟΙΚΟΝΟΜΙΚΟ ΕΤΟΣ
                     
                     
                        2020
                     
                     
                        (σε εκατ. EUR)
                     
                  
               
                     
                        5.0
                     
                  
                  
                     
                        ΔΑΠΑΝΕΣ
                     
                     
                        -
                              ΠΟΥ ΕΠΙΒΑΡΥΝΟΥΝ ΤΟΝ ΠΡΟΫΠΟΛΟΓΙΣΜΟ ΤΗΣ ΕΕ
                           (ΕΠΙΣΤΡΟΦΕΣ/ΠΑΡΕΜΒΑΣΕΙΣ)
                     
                     
                        -
                              ΤΟΥΣ ΕΘΝΙΚΟΥΣ ΠΡΟΫΠΟΛΟΓΙΣΜΟΥΣ
                     
                     
                        -
                              ΑΛΛΟΥΣ ΤΟΜΕΙΣ
                     
                  
                  
                     
                     
                        -
                     
                  
                  
                     
                     
                        p.m.
                     
                  
                  
                     
                     
                        p.m.
                     
                  
               
                     
                        5.2
                     
                  
                  
                     
                        ΤΡΟΠΟΣ ΥΠΟΛΟΓΙΣΜΟΥ:
                     
                     
                        Βλ. παρατηρήσεις
                     
                  
               
                     
                        6.0
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΑΠΟ ΠΙΣΤΩΣΕΙΣ ΕΓΓΕΓΡΑΜΜΕΝΕΣ ΣΤΟ ΣΧΕΤΙΚΟ ΚΕΦΑΛΑΙΟ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                        Άνευ αντικειμένου
                     
                  
               
                     
                        6.1
                     
                  
                  
                     
                        ΕΙΝΑΙ ΔΥΝΑΤΗ Η ΧΡΗΜΑΤΟΔΟΤΗΣΗ ΤΟΥ ΕΡΓΟΥ ΜΕ ΜΕΤΑΦΟΡΑ ΚΟΝΔΥΛΙΩΝ ΜΕΤΑΞΥ ΚΕΦΑΛΑΙΩΝ ΤΟΥ ΥΠΟ ΕΚΤΕΛΕΣΗ ΠΡΟΫΠΟΛΟΓΙΣΜΟΥ;
                     
                  
                  
                     
                          Όχι
                     
                  
               
                     
                        6.2
                     
                  
                  
                     
                        ΑΠΑΙΤΕΙΤΑΙ ΣΥΜΠΛΗΡΩΜΑΤΙΚΟΣ ΠΡΟΫΠΟΛΟΓΙΣΜΟΣ;
                     
                  
                  
                     
                        Όχι
                     
                  
               
                     
                        6.3
                     
                  
                  
                     
                        ΘΑ ΑΠΑΙΤΗΘΕΙ ΕΓΓΡΑΦΗ ΠΙΣΤΩΣΕΩΝ ΣΕ ΜΕΛΛΟΝΤΙΚΟΥΣ ΠΡΟΫΠΟΛΟΓΙΣΜΟΥΣ;
                     
                  
                  
                     
                        Βλ. παρατήρηση
                     
                  
               
                     
                        ΠΑΡΑΤΗΡΗΣΕΙΣ:
                     
                     
                     
                        Ο δημοσιονομικός αντίκτυπος εξαρτάται από τις προσφερόμενες ποσότητες/τιμές του αποκορυφωμένου γάλακτος σε σκόνη (ΑΓΣ) και από τις ποσότητες/τιμές που γίνονται δεκτές, μεταξύ Μαρτίου και Σεπτεμβρίου 2019. Το σχέδιο προϋπολογισμού του 2019 δεν προβλέπει νέες ποσότητες αποκορυφωμένου γάλακτος σε σκόνη για την παρέμβαση.
                     
                  
               
         
         
            
                  
                     (1)
                  
                        Κανονισμός (EE) αριθ. 1370/2013 του Συμβουλίου, της 16ης Δεκεμβρίου 2013, για τη θέσπιση μέτρων σχετικά με τον καθορισμό ορισμένων ενισχύσεων και επιστροφών που συνδέονται με την κοινή οργάνωση των αγορών γεωργικών προϊόντων (ΕΕ L 346 της 20.12.2013, σ. 12).
               
               
                  
                     (2)
                  
                        Κανονισμός (ΕΕ) 2018/147 του Συμβουλίου, της 29ης Ιανουαρίου 2018, σχετικά με την τροποποίηση του κανονισμού (EE) αριθ. 1370/2013 όσον αφορά το ποσοτικό όριο για την αγορά από την παρέμβαση αποκορυφωμένου γάλακτος σε σκόνη (ΕΕ L 26 της 31.1.2018, σ. 6).